Wat beteken Here? - www.bybelkennis.co.za
If people do not stand for something they fall for anything? – G. K Chesterton
In die Nuwe Testament is Here die vertaling vir die Griekse woord kurios. In die antieke wêreld is hierdie woord op verskeie maniere gebruik:
Die algemene gebruik was dié van 'n hoflike woord – soos meneer.
Dit mag na mense uit die aristokratiese klas verwys – mense wat slawe besit het. Hierdie titel word ook figuurlik vir Jesus gebruik. Hy word Meester deur sy dissipels genoem. Hier word die gelowige gesien as 'n besitting van Jesus – Jesus besit sy mense soos 'n eienaar sy slawe besit het. Hy was egter nie 'n despoot of tiran soos 'n mens van 'n wêreldse slawe-eienaar sou verwag nie.
Die belangrikste gebruik was sy keiserlike/koninklike gebruik. Hier verwys dit na iemand met absolute oppermag oor 'n groep mense. Hierdie is die "politieke" betekenis.
In die Griekse vertaling van die Ou Testament is die woord Here gebruik om die Griekse woord – Adonai – te vertaal. Hierdie was 'n titel wat vir God self gebruik is. Jesus kry nou die titel Adonai/Here wat voorheen uitsluitlik vir God die Vader gebruik is.
Om na Jesus as Here te verwys was radikaal:
Dit was radikaal vanuit die standpunt van die Romeine, want vir hulle was daar net een here – die keiser.
Dit was radikaal vanuit die Joodse standpunt, want hier word die titel wat in die Ou Testament vir God die Vader gereserveer was, vir Jesus gebruik.